**DUŠAS UN VEĻAS MAZGĀŠANAS PAKALPOJUMS**

Sociālajā dienestā Vērenes ielā 1, Koknesē pieejams **bezmaksas dušas un veļas mazgāšanas pakalpojums** personām, kuras normatīvo aktu noteiktajā kārtībā ir atzītas par trūcīgām vai maznodrošinātām un:

* kuras vecuma, veselības stāvokļa vai fiziska rakstura traucējumu dēļ nevar veikt savu personisko aprūpi;
* kurām dzīvesvietā nav veļas mazgāšanas un mazgāšanās iespēju.

Lai pieņemtu lēmumu par bezmaksas dušas un veļas mazgāšanas pakalpojuma piešķiršanu, personai sociālajā dienestā ir jāaizpilda iztikas līdzekļu deklarācija un jāiesniedz iesniegums, kā arī jāsniedz ziņas par saviem sadzīves apstākļiem.

**Bezmaksas dušas un veļas mazgāšanas pakalpojumu var saņemt vienu reizi nedēļā.**